《秋日彭蠡湖中观庐山》
唐代·吴筠

泛舟太湖上，回瞰兹山隈。万顷沧波中，千峰郁崔嵬。

凉烟发炉沧，秋日明帝台。绝巅凌大漠，悬流泻昭回。

穹崇石梁引，岈豁天门开。飞鸟屡隐见，白云时往来。

超然契清赏，目醉心悠哉。董氏出六合，王君升九垓。

谁言旷遐祀，庶可相追陪。从此永栖托，拂衣谢浮埃。

作者简介：吴筠 (?一778年)，唐朝华州华阴(今陕西华阴县)人。字贞节。一作正节。性高鲠，少举儒子业，进士落第后隐居南阳倚帝山。天宝初召至京师，请隶人道门。后入嵩山，师承冯齐整而受正一之法。与当时文士李白等交往甚密。玄宗多次征召，应对皆名教世务，并以微言讽帝，深蒙赏赐。后被高力士谗言所伤，固辞还山。东游至会稽，大历十三年(778)卒于剡中。弟子私谥“宗元先生”。